Departement sê lokasie-skole net so goed soos model C – praag.co.za — 20 jaar jonk!
Departement sê lokasie-skole net so goed soos model C
‘n Amptenaar van die Departement van Basiese Onderwys, James Ndlebe sê ouers se persepsies dat skole buite hul eie woongebiede gehalte-onderwys aanbied, is jammer.
Hy het gesê daar is selfs mense wat die persepsie gebruik om geld te maak.
Beide model C en lokasie-skole gebruik dieselfde leerplanne wat gevolg moet word.
Ndlebe het in ‘n onderhoud op SA FM se Forum@8 gesê beide model C en lokasie-skole bied gehalte-onderwys.
Hy sê die vervoer kinders van een gebied na ‘n ander is ‘n duur oefening. Dié uitlatings kom te midde van ouers wat hul kinders registreer vir die 2016-akademiese jaar en vir ure lank buite skole uitkamp.
Ndlebe sê een van die uitdagings wat die departement in die gesig staar, is die tekort aan skole, veral in Gauteng. Dit is as gevolg van ekonomiese migrasie en die aantal huise wat gebou word in verskillende gebiede.
Nog ‘n rede is die sluiting van skole in sekere gebiede. Ndlebe sê sommige van die skole word gesluit omdat jong volwassenes na voorstede verhuis.
Skrywer praagGepubliseer op 22 April 2015 22 April 2015 Kategorieë Nuus, Suider-AfrikaSleutelwoord Basiese Onderwys, Gauteng, lokasie-skole, Model C, registrasie
Vorige Vorige artikel: Nazi-verhoor te midde van openlike Nazisme in Europa
Volgende Volgende artikel: Demokratiese VS-senator reël visums vir damesimmigrante met groot borste